Дете у врту
Дете у врту

На крају куће наш мали врт
са оградом од жица
и гнеѕдама птица
цветним је, шареним чаршавом застрт.

У сваком куту две-три руже
и каранфил и јасмин;
и мога брата мали син
што на трави пуже.

Ветру, када му замрси власи,
прашта, и врти главом.

Покаткад му у оку, плавом
ко небо када се звезде гасе,
засја суза, у једном куту,
од радости и среће
због две-три пуже веће.

После заспи негде на путу.

Душан Васиљев

Српска уметничка поезија